آمریکا‌نین پرزیدنتی دونالد ترامپ، افغانیستاندا طالبان ایله داوام ائدن باریش دانیشیق‌لاری حاقیندا،
" 18 ایللیک ساواشین آردین‌دان آپاریلان دانیشیق‌لار یاخشی گئدیر. افغان خالقی باریش ایستییر. یاخین واخت‌لاردا دانیشیق‌لارین نه قدر اوغورلو اولدوغونو گؤرجگیک." ایفاده‌لرینی ایستیفاده ائتدی.
ترامپ، توئیتر طالبان ایله آپاریلان باریش دانیشیق‌لاری‌نین یانیندا، شما‌لی کوره، ایران و ترور تشکیلاتی داعشه دایر بیانات‌لار وئردی.
پرزیدنت مقامینی تحویل آلاندا ترور تشکیلاتی داعشین سوریه‌ده نظارت‌دن چیخدیغینی و اولدوقجا گوج‌لو اولدوغونو خاطیرلا‌دان ترامپ، دعاشین صدرلیک دؤورونده تامامیله بیتمه نقطه‌سینه گلدیگینه دقتی چکدی.
ترامپ، شما‌لی کوره‌یه ده توخونا‌راق، اؤزون‌دن اوّلکی دولتلریده پیونگ یانگ ایله اولان موناسیبت‌لرین "دهشت‌لی" اولدوغونو، حاضیردا موناسیبت‌لرین ان یاخشی نقطه‌یه گلدیگینی و نوکلئر سیلاحی سیناق‌لاری‌نین باشا چاتدیغینی بیلدیریب.
آمریکا میللی کشفیات دیرکتورو دان کواتس و آمریکا مرکزی کشفیات تشکیلاتی (سیا) باشقانی جینا هاسپل‌ین دونن سناتودا، "ایرانین حاضیردا نوکلئر موشک گلیشدیرمه فعالیت‌لرینده اولدوغونو دوشونمدیک‌لرینی" قئید ائتمه‌سینه ده اعتراض گؤسترن ترامپ،
"ایستیخبارات مقاملاری ایران تهلوکه‌سی موضوعسوندا سون درجه پاسیو و صاف گؤرونورلر. یانیلیرلار. پرزیدنت‌لیگه سئچیلن ایران، یاخین شرق و خاریجینده پروبلم‌لر چیخاریردی. ایران، نوکلئر آنلاشما‌نین باشا چاتماسین‌دان بو یانا چوخ داها فرق‌لی، اما هله ده مومکون تهلوکه و پروبلم‌لرین قایناغی اولماغا داوام ائدیر. موشک تست ائدیرلر و سونا دوغرو یاخینلاشیرلار. جان وئرن ایقتیصاد‌لاری اونلاری دایان‌دیران تک شئی. ایران مسئله‌سینده دقت‌لی اولون. بلکه ده، ایستیخبارات امکداش‌لاری مکتبه قاییتما‌لی‌دیر." ایفاده‌لرینی ایستیفاده ائتدی.
